Moskvada avtobus bekatiga bola tashlab ketmoqchi bo‘lgan o‘zbekistonlik ayol qo‘lga olindi. Bu haqda “BaltInfo” axborot agentligi xabar bermoqda. Aniqlanishicha, shahardagi 4-sonli tug‘ruq uyi yaqinidagi avtobus bekatidan yangi tug‘ilgan qizcha topilgan. Uning yonida tug‘ilganlik haqidagi guvohnoma ham bo‘lgan. Oradan 15 daqiqa o‘tgach, huquq-tartibot xodimlari qizaloqni tashlab ketgan, mehnat muhojiri bo‘lgan ayolni qo‘lga olishdi. Surishtiruv ishlari davomida ma’lum bo‘lishicha, qizcha 5 may kuni 23 yoshli o‘zbekistonlik ayol tomonidan dunyoga keltirilgan. Bolaning onasi farzandini dugonasiga tashlab, o‘z yurtiga ketib qolgan. Dugonasi, o‘z navbatida, qizaloqdan qutulish uchun uni bekatda qoldirib ketgan.